### 29.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2018-288003

**Beplantning ved [adresse]**

Beplantningen af egetræer mellem [adresse] og [adresse]
har igen været udsat for hærværk i form af fældede træer. Forholdet er anmeldt
til politiet. Der er bestilt oprydning og der vil ikke blive foretage
yderligere i forhold til træerne. Beplantning er historisk givet som en gave
til Kommunen.

Teknik- og Miljøudvalget har den 5. november 2015 besluttet,
at der skal arbejdes på, at pladsen langs [adresse] nedlægges, at nye træer
indtænkes i udviklingsplanen for erhvervsområdet ved [adresse], og at
etableringen af de nye træer finansieres over byggemodningsprojektet for
erhvervsområdet ved [adresse].

**Den private fællesvej Fyrrehegnet**

En gruppe grundejere har den 11. juli 2018 anlagt sag mod
Kalundborg Kommune i forbindelse med kommunens afgørelse om istandsættelse af
vejen. Kalundborg Kommune har den 7. september 2018 indleveret svarskrift til
retten.

Kommunens afgørelse har tidligere været påklaget til Vejdirektoratet.
Den 16. januar 2018 traf Vejdirektoratet afgørelse om, at Vejdirektoratet
opretholder Kalundborg Kommunes afgørelse.

**Eskebjerg rundkørsel**

Kalundborg Kommune har modtaget to advokathenvendelser
vedrørende rundkørslen i Eskebjerg. I den første skrivelse tilkendegives, at
sagen ønskes behandlet af taksationskommissionen, og i den anden skrivelse
tilkendegives, at sagen ønskes behandlet af retten. Kalundborg Kommune
vurderer, at idet der ikke er foretaget ekspropriation på stedet, kan sagen
ikke behandles af taksationskommissionen, samt at vejanlægget er udført efter
almindelige gældende standarder, hvorfor det ikke berettiger et
erstatningskrav.